da da en da en da en da en da en en da en da en da en da en da en da en da en en da en da en en en en nb
Undervisningsmaterialer til PUCH 3 gears gearkasse - adskille en gearkasse
Vent med at smøre madpakken - turen omkring Nissum Fjord køres ikke i morgen, lørdag den 14. april 2012.
Hans og Peder har bestemt sig for, at flytte turen til et senere tidspunkt på grund af temperaturen og vejret generelt i øjeblikket.
I første omgang afholdes et lille møde, hvor der vil blive diskuteret lidt med vejrguderne, som denne gang har ikke holdt deres aftale med Hans og Peder. Dernæst bliver der kigget i kalenderen, så vi får en ny dato på turen, der jo som bekendt er planlagt til mindste detalje.
Hans og Peder beklager meget overfor dem, som har tilmeldt sig turen.
Undervisningsmateriale fundet af PuchKlub.dk - Sådan adskilles en PUCH 3-gears gearkasse
PuchKlub.dk har fået fat i nogle spændende materialer, der for mange år siden er lavet til undervisningsbrug.
Materialet består af et kassettebånd, 72 lysbilleder og et sæt maskinskrevne A4-sider, der tilsammen illustrerer og punkt for punkt forklarer, hvordan man adskiller og samler en PUCH-gearkasse, med 3 gear.
Vi har fået en aftale i stand med en lille virksomhed i Odense, der har påtaget sig opgaven, at indscanne og klargøre de 72 lysbilleder, så vi kan lægge det samlede materiale ud til medlemmer i PuchKlub.dk
Vi har allerede fået overspillet kassettebåndet til en MP3-fil, så det er tæt på, at 'det hele' er klar til hjemmesiden.
Når materialerne er klar og lagt ud, så sender vi besked om dette i et nyhedsbrev.
Vi mødes på Fredericia Havn på søndag til åbningen af årets Karolinetræf
Læs mere om arrangementet på PuchKlub.dks opslagstavle...